stanford-oval/wikipedia huggingface dataset:
Melody Boys

Melody Boys vuonna 1936.
Melody Boys eli Yrjön orkesteri oli suomalainen jazz-orkesteri 1920- ja 1930-luvuilla. Kreikkalaistaustaisten Gunaropuloksen veljesten yhtye aloitti kabareeorkesterina ja modernisoitui jazzorkesteriksi. Helsinkiläinen orkesteri esiintyi Risto Orkon ohjaamassa komediassa Minä ja ministeri ja oli orkesterina elokuvien Laveata tietä ja Sininen varjo musiikissa. Yhtye levytti jazzsovituksia monista vanhoista suomalaisista kappaleista.
Sen kantava jäsen oli Yrjö Gunaropulos (1904-1968), joka käytti myös nimiä Yrjö Jora ja Yrjö Tarvos. Nimellä Yrjö Gunaropuloksen yhtye Gunaropulos ja Yrjö Verho julkaisivat vuonna 1952 levyn, jolla on kappaleet Ainoa ystävä ja Päiväperho.
Aiheesta muualla

Melody Boys soittaa svengaavaa jazzia. Elävä muisti, Kavi (lyhytelokuva, 1931)
Nordbøåsane

| Nordbøåsane |
| --- | --- |
 Nordbøåsane
 Koordinaatit: 59°24′13.8″N, 9°01′21.7″E 
Valtio:  Norja
Lääni:  Telemark
Kunta:  Midt-Telemark
Pinta-ala:  
 – Maa:  0,28 km²
Väkiluku (2023):  376
 – Väestötiheys:  1 342,9 as./km²
Infobox OKVirheellinen NIMI-arvo: 
Nordbøåsane on taajama Midt-Telemarkin kunnassa Telemarkin läänissä Norjassa. Taajaman pinta-ala on 0,28 neliökilometriä ja asukasluku 376 vuonna 2023. Nordbøåsane on asuinalue noin kolme kilometriä Bøn länsipuolella.
Melody Thornton

| Melody Thornton |
| --- | --- |
 Melody Thornton vuonna 2009.
Henkilötiedot
Syntynyt: 28. syyskuuta 1984 (ikä 40)
Ammatti:  laulaja-lauluntekijä, tanssija, malli
Muusikko
Taiteilijanimi:  Melody Thornton, Mel, Baby Doll
Aktiivisena:  2003–
Tyylilajit:  pop, R&B
Yhtyeet:  The Pussycat Dolls
Levy-yhtiöt:  A&M (2004-)
Aiheesta muualla
www.melodythornton.com
  [ Muokkaa Wikidatassa ] [ ohje ]  
Melody Thornton, tunnetaan myös nimillä Mel ja Baby Doll, (s. 28. syyskuuta 1984 Phoenix, Arizona) on yhdysvaltalainen laulaja-tanssija ja malli, joka kuului popyhtyeeseen The Pussycat Dolls. Hänen äitinsä on meksikolainen ja isänsä afroamerikkalainen. Hänellä on vanhempi sisko. Thornton on ollut myös taustalaulajana Christina Aguileralla.
Thornton on äänityypiltään sopraano. Koe-esiintymisessä hänen tarvitsi ainoastaan laulaa, ja hänet hyväksyttiin saman tien The Pussycat Dolls -yhtyeeseen joulukuussa 2003. Yhtyeen muut jäsenet kutsuivat häntä "Baby Dolliksi", koska hän oli nuorin bändissä. Thornton lauloi ja tanssi kuuden naisen yhtyeessä kahdeksan vuotta, kunnes erosi vuonna 2010 riitaannuttuaan yhtyeen päävokalistin ja keulahahmon Nicole Scherzingerin kanssa. Yhtyeen kolme muuta laulajaa, Ashley Roberts, Kimberly Wyatt ja Jessica Sutta jättivät bändin myös osittain samoista syistä. Vanhempaa kaartia edustanut Carmit Bachar oli poistunut jo aiemmin. Yhtyeen viimeiseksi albumiksi jäi Doll Domination, josta tuli debyyttialbumi PCD:n tavoin listahitti niin Yhdysvalloissa kuin Euroopassa.
Thornton siirtyi yhtyeestä soolouralle. Hän esiintyi Jason Derulon musiikkivideossa "Don't Wanna Go Home" vuonna 2011 ja on tehnyt yhteistyötä useiden muiden artistien kanssa.
Diskografia > Singlet

Go Too Far (ft. Bow Wow)
True Love Lasts
Space
Wikimedia Commonsissa on kuvia tai muita tiedostoja aiheesta .
Maanteiden kingi

| ”Maanteiden kingi” Cheek |
| --- | --- | --- |

Singlen tiedot
 Albumilta: Jare Henrik Tiihonen 2
 Julkaistu: 10. marraskuuta 2010
 Formaatti: digitaalinen lataus
 Tuottaja(t): MMEN
 Tyylilaji: rap
 Kesto: 03.56
 Levy-yhtiö: Rähinä Records
Cheekin muut singlet
| ”Jippikayjei” 2010 | ”Maanteiden kingi” 2010 | ”Mikä siinä on” 2011 |
"Maanteiden kingi" on rap-artisti Cheekin 10. marraskuuta 2010 julkaistu toinen single hänen kuudennelta studioalbumiltaan Jare Henrik Tiihonen 2. Kappaleen melodia on osittain lainattu Leevi and the Leavingsin kappaleesta "Teuvo, maanteiden kuningas".
Musiikkivideo

Kappaleen musiikkivideo julkaistiin 8. marraskuuta 2010. Musiikkivideolla esiintyy muun muassa Herrasmiesliigan Brädi ja TS sekä Kari Tapio, joka antaa videolla Cheekille neuvon: "Muistakaa pojat pysytellä ojien välissä."
Kappaleet

Maanteiden kingi
Martin Irungu Mathathi

| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Pronssia | Osaka 2007 | 10 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Fukuoka 2006 | Joukkuekilpailu,  pitkä matka |  |
|  Pronssia | Fukuoka 2006 | Pitkä matka |  |
Martin Irungu Mathathi (s. 25. joulukuuta 1985 Nyahururu, Kenia on kenialainen kestävyys- ja maastojuoksija.
Mathathi sijoittui Helsingin MM-kisoissa 2005 viidenneksi 10 000 metrin juoksussa ajalla 27.12,51. Seuraavana vuonna hän voitti pronssia Fukuokan maastojuoksun MM-kisoissa pitkällä matkalla. Osakan MM-kisoissa 2007 hän voitti MM-pronssia 10 000 metrillä ajalla 27.12,17. Pekingin olympialaisissa 2008 hän sijoittui 10 000 metrillä seitsemänneksi ajalla 27.08,25 ja Daegun MM-kisoissa 2011 viidenneksi ajalla 27.23,87.
Henkilökohtaiset ennätykset

1 500 metrin juoksu: 3.38,57 (2006)
5 000 metrin juoksu: 13.03,84 (2004)
10 000 metrin juoksu: 26.59,88 (2009)
Maraton: 2.07.16 (2013)
Mamie Van Doren

| Mamie Van Doren |
| --- | --- |
 Mamie Van Doren vuonna 2007 viinimerkkinsä julkistamistilaisuudessa.
Henkilötiedot
Koko nimi:  Mamie Van Doren, oikea nimi Joan Lucille Olander
Syntynyt: 6. helmikuuta 1931 (ikä 93) Rowena
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Mamie Van Doren, oikea nimi Joan Lucille Olander (6. helmikuuta 1931 Rowena, Etelä-Dakota) on yhdysvaltalainen näyttelijä ja seksisymboli. Doren on ollut vuodesta 1950 saakka tunnettu seksisymboli. Dorenille on omistettu myös tähti Hollywood Walk of Famelle osoitteeseen 7057 Hollywood Boulevard.
Aiheesta muualla

Mason, Dancy: Naughty Facts About Mamie Van Doren, The Bodacious Blonde Factinate.com. Viitattu 8.3.2023. (englanniksi)
Nizamabad

| Nizamabad |
| --- | --- |

 Nizamabad
 Koordinaatit: 18°40′19.2″N, 78°5′38.4″E 
Valtio:  Intia
Osavaltio:  Andhra Pradesh
Väkiluku (2011):  310 467
Infobox OKVirheellinen NIMI-arvo: 
Nizamabad (teluguksi నిజామాబాదు, Nijāmābādu, urduksi ‏نظام آباد‎, Niz̤ām Ābād) on kaupunki Andhra Pradeshin osavaltiossa Intiassa. Se on Nizamabadin piirikunnan pääkaupunki. Kaupungissa asui 310 467 ihmistä vuonna 2011 väestönlaskennan mukaan. Kaupunki sijaitsee noin 170 kilometriä pohjoiseen Hyderabadista, osavaltion pääkaupungista.
Aiheesta muualla

Kuvia tai muita tiedostoja aiheesta Nizamabad Wikimedia Commonsissa
Martin Höllwarth

| Mitalit | Mitalit | Mitalit |  |
| --- | --- | --- | --- |
|  Martin Höllwarth |  Martin Höllwarth |  Martin Höllwarth |  |
Maa:   Itävalta
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Hopeaa | Albertville 1992 | normaalimäki |  |
|  Hopeaa | Albertville 1992 | suurmäki |  |
|  Hopeaa | Albertville 1992 | joukkuemäki |  |
|  Pronssia | Nagano 1998 | joukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2001 | normaalimäen joukkuekilpailu |  |
|  Kultaa | Oberstdorf 2005 | normaalimäen joukkuekilpailu |  |
|  Kultaa | Oberstdorf 2005 | suurmäen joukkuekilpailu |  |
|  Pronssia | Ramsau 1999 | joukkuemäki |  |
|  Pronssia | Lahti 2001 | normaalimäki |  |
|  Pronssia | Lahti 2001 | suurmäen joukkuekilpailu |  |
Martin Höllwarth (s. 13. huhtikuuta 1974 Schwaz, Itävalta) on itävaltalainen mäkihyppääjä, joka voitti kolme maailmanmestaruutta ja saavutti neljä olympiamitalia.
Höllwarth nousi mäkihyppääjänä maailman huipulle talvella 1991–1992, jolloin hän sijoittui Keski-Euroopan mäkiviikon kokonaiskilpailussa toiseksi ja saavutti Albertvillen olympialaisissa hopeaa niin normaali-, suur- kuin joukkuemäessäkin. Seuraavina vuosina hän ei menestynyt, vaan vasta Naganon olympialaisissa 1998 hän ylsi seuraavan kerran arvokisamitaleille saavuttaessaan pronssia joukkuemäessä.
Hiihdon maailmanmestaruuskilpailuissa menestystä on tullut joukkuemäessä kolmen kultamitalin ja kahden pronssimitalin verran. Lisäksi hänellä on MM-tasolta henkilökohtainen pronssi Lahden kisojen normaalimäestä vuodelta 2001. Keski-Euroopan mäkiviikolla hän sijoittui kolmanneksi kaudella 2001–2002 sekä toiseksi kausilla 2003–2004 ja 2004–2005. Maailmancupissa hän voitti kahdeksan osakilpailua ja sijoittui 29 kertaa palkintokorokkeelle. Keski-Euroopan mäkiviikolla hän saavutti voiton Bischofshofenissa tammikuussa 2005.
Höllwarth lopetti uransa kauden 2007–2008 jälkeen ja huhtikuussa 2008 hänen ilmoitettiin siirtyvän Viron mäkihyppymaajoukkueen päävalmentajaksi.
Maailmancupin osakilpailuvoitot

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Mäki |
| 10. tammikuuta 1992 | Predazzo | Italia | normaalimäki |
| 19. joulukuuta 1992 | Sapporo | Japani | normaalimäki |
| 1. helmikuuta 1997 | Willingen | Saksa | suurmäki |
| 7. joulukuuta 2002 | Trondheim | Norja | suurmäki |
| 14. joulukuuta 2002 | Titisee-Neustadt | Saksa | suurmäki |
| 15. joulukuuta 2002 | Titisee-Neustadt | Saksa | suurmäki |
| 18. tammikuuta 2004 | Zakopane | Puola | suurmäki |
| 6. tammikuuta 2005 | Bischofshofen | Itävalta | suurmäki |
Norddalsfjorden

| Norddalsfjorden |
| --- | --- |

Sijainti:  Møren ja Romsdalin lääni,  Norja
Päävuono:  Storfjorden
Merialue:  Norjanmeri, Atlantin valtameri
Norddalsfjorden on Storfjordeniin kuuluva sivuvuono Møren ja Romsdalin läänissä Länsi-Norjassa. Vuono sijoittuu lähes kokonaan Norddalin kunnan alueelle ja vähäisemmin Strandan kuntaan. Vuonon perällä on Tafjordeniksi nimetty Norddalsfjordenin osa.
Aiheesta muualla

Kuvia tai muita tiedostoja aiheesta Norddalsfjorden Wikimedia Commonsissa
Matkalaukku

Nykyaikainen matkalaukku.
Bambusta tehty matkalaukku.
Matkalaukku on varsinkin matkatavaroiden kuljettamiseen tarkoitettu, usein tilava kantolaukku. Matkalaukku sen nykymuodossa on kehitetty 1800-luvun lopulta alkaen. Matkalaukkujen kehityksessä on pyritty painottamaan laukun kestävyyttä, keveyttä ja helppoa siirreltävyyttä. Nykyaikaisen matkalaukun runko muodostuu usein muovista tai keinokuiduista, ja sitä saattaa vahvistaa metallista tehty tukiranka. Matkalaukussa on usein myös sen siirtelyä helpottavia ominaisuuksia kuten vetokahva tai pyörät.
Historia

1800-luvun lopulle asti matkatavarat kuljetettiin usein niin kutsutuissa matka-arkuissa. Matka-arkut olivat raskastekoisia, usein puusta ja nahasta valmistettuja, metallirungolla vahvistettuja ja vettä hylkivällä pintamateriaalilla vuorattuja arkkuja. Arkuissa painotettiin enemmän kestävyyttä ja tilavuutta kuin helppoa siirrettävyyttä, koska matkaseurueeseen kuului usein palvelusväkeä jonka tehtävä oli osaltaan siirrellä raskaita matka-arkkuja. Arkkujen tuli myös kestää pitkiä ja usein olosuhteiltaan hankalia merimatkoja, joten niiden kestävyys oli nykylaukkuja tärkeämpää.
Jo 1800-luvun aikana matkailussa tapahtuneet muutokset alkoivat tehdä matka-arkuista epäkäytännöllisen vaihtoehdon matkatavaroiden pakkaamiselle. Siinä missä matkailu oli aiemmin ollut lähinnä varakkaan eliitin yksinoikeus, alkoi massaturismi yleistyä 1800-luvun loppua kohden. Turistimatkailun myötä syntyi tarve kevyemmille, matkailijan itsensä mukana kannettaville matkalaukuille.
1800- ja 1900-lukujen vaihteessa matka-arkut jäivät nopeasti pois käytöstä ja niitä korvaavat kevyemmät matkalaukut syrjäyttivät ne lopulta lähes täysin. Varhaiset matkalaukut olivat selvästi kevyempiä kuin matka-arkut. Nykyisiin matkalaukkuihin verrattuna ne olivat kuitenkin raskastekoisia. Laukun runko koostui usein nahasta tai kumikankaasta, ja laukun rakennetta kasassa piti tukeva puu- tai metallirunko. Kulmia lujitettiin metallista tai nahasta tehdyillä suojuksilla. Laukkua kannettiin yleensä sen pitkällä sivulla sijaitsevalla kahvalla. Laukut olivat usein suurikokoisia ja verrattain raskaita, ja kevyempiä laukkumalleja markkinoitiin lähinnä naisille.
Automatkailun yleistyessä 1930-luvulta alkaen myös matkalaukkuvalikoima monipuolistui. Aiemmin matkalaukkujen tuli kestää laivamatkoihin liittyvää kosteutta, joten ne olivat yleensä vettä hyvin kestävistä materiaaleista tehtyjä ja tukevarakenteisia. Automatkailuun tarkoitetun laukun ei kuitenkaan tarvinnut olla yhtä kestävä, ja halpoja matkalaukkuja saatettiin esimerkiksi valmistaa kartongista. Muovimateriaalien kehityksen myötä myös muoveista ja keinokuiduista valmistetut laukut alkoivat yleistyä.
Lentomatkailun yleistyminen muutti laukkuja entisestään. Lentokentillä laukkuja saatetaan joutua siirtämään pitkiäkin matkoja, joten kuljetuksen helpottamiseksi laukkuihin alettiin lisäämään esimerkiksi vetokahvoja ja pyöriä. Nykyaikana matkalaukut suunnitellaan erityisesti lentomatkustamisen tarpeita ajatellen, ja esimerkiksi laukkumallien mittasuhteita usein määrittävät lentoyhtiöiden matkatavaroille asettamat rajoitukset.
Nykyaikainen matkalaukku > Koko

Matkalaukkujen koot ilmoitetaan nykyään laukun korkeuden ja tilavuuden mukaan. Yleisimpien mallien korkeus on noin 75 cm ja tilavuus vaihtelee 80-100 litran välillä. Kyseisen kokoiseen laukkuun on mahdollistsa pakata yleensä yhden matkustajan tarvitsemat henkilökohtaiset tavarat noin pari viikkoa kestävää matkaa varten tai kahden hengen tavarat hieman tätä lyhyemmälle matkalle. Pienempiä matkalaukkuja valmistetaan erityisesti lyhyempiä matkoja varten. Viikon matkalle sopiva matkalaukun koko on usein noin 65 cm korkea ja 60-70 litraa tilava laukku.
Yleisimpiä kokoja suurempia laukkuja ei juuri valmisteta, koska lentoyhtiöt usein rajoittavat tavanomaista suurempien matkatavaroiden kuljettamista tai perivät niistä lisämaksuja. Korkeudeltaan yli 80 cm ja tilavuudeltaan yli 100 litraa oleva laukku ylittää usein jo kolmen sivun yhteismitaltaan 158 cm, joka on useiden lentoyhtiöiden käyttämä yläraja matkalaukun koolle.
Lentokoneen ruumassa kulkevaa matkalaukkua pienemmästä matkalaukusta käytetään nimitystä lentolaukku. Lentolaukun tarkoitus on mahdollistaa laukun ottaminen mukaan lentokoneen matkustamoon. Rajoitukset lentolaukulle vaihtelevat lentöyhtiöittäin, mutta tavallisimmin lentolaukun koko on noin 55 cm. Lentolaukkua voidaan käyttää myös ainoana matkalaukkuna esimerkiksi viikonloppumatkalla.
Nykyaikainen matkalaukku > Materiaali

Laukkuja tehdään nykyään niin kovamuovipintaisia, kuin kangaspintaisia. Kovapintaiset laukut suojaavat paremmin matkatavaroita ja ovat tästä syystä suosittuja esimerkiksi lentokoneen ruumassa kuljetettavien tavaroiden suojaamiseen. Kankaiset matkalaukut taas sisältävät usein ulkotaskuja, mikä tekee niistä käytännöllisiä matkustamolaukkuja. Matkalaukun pinta voidaan tehdä myös alumiinista, mutta tämä on nykyään harvinaista, sillä alumiini kolhiintuu ja naarmuuntuu helposti.
Laukkujen materiaalivalinnoissa painotetaan usein keveyttä, koska lentoyhtiöt asettavat rajoituksia matkatavaroiden yhteispainolle. Muovilaukkujen paino vaihtelee yleensä välillä 2-8 kg. Uudemmat laukut ovat pääsääntöisesti kevyempiä kuin vanhemmat. Alumiinista tehdyt matkalaukut ovat usein selvästi muovilaukkuja raskaampia.
Nykyaikainen matkalaukku > Pyörät

Yleisimmin käytetty matkalaukkumalli on nelipyöräinen. Nelipyöräisestä laukusta käytetään myös nimitystä spinneri. Neljä pyörää mahdollistaa laukun kuljettamisen esimerkiksi pystyasennossa vierellä taluttaen, jolloin useamman laukun yhtäaikainen kuljettaminen on mahdollista.
Kaksipyöräisen matkalaukun pyörät ovat usein suuremmat ja paremmin suojatut kuin spinnerissä. Tämä parantaa laukun kestävyyttä, mutta laukun kuljettaminen on mahdollista lähinnä perässä vetämällä.
Nykyaikainen matkalaukku > Sulkeminen ja lukitus

Etenkin kevyemmät matkalaukut suljetaan usein vetoketjuilla ja nykyaikaiset vetoketjut kestävät käyttöä myös melko raskaissa laukuissa. Vaihtoehtona laukun sulkemiselle on salpalukitus, jota käytetään lähinnä raskaimmissa tai hieman vanhemmissa laukkumalleissa.
Koska matkalaukkuja saatetaan avata osana rajatarkastusta myös voimakeinoin, käytetään lukituksena nykyisissä laukuissa monesti TSA-yhdistelmälukkoa. Erityisen tarpeellista tämä on Yhdysvaltoihin matkustettaessa. TSA-lukko on mahdollista avata Yhdysvaltain rajaviranomaisten käyttämällä TSA-yleisavaimella ilman tarvetta murtaa lukkoa.
Man Is the Bastard

Man Is the Bastard oli kalifornialainen powerviolence-genren pioneeriyhtye. Genren nimitys on peräisin Man Is The Bastardin kappaleesta ”Hispanic Small Man Power”. Yhtye perustettiin vuonna 1991 ja se hajosi 1997.
Alkuperäiset jäsenet

Aaron Kenyon
Eric Wood
Joe Connell
Henry Barnes
Diskografia

Sum of the Men LP (1991, Vermiform Records 009)
Abundance of Guns 7” (1992, MITB/S.O.A. Records (Italy))
Aunt Mary/Man Is the Bastard split 7" with Aunt Mary (1992, MITB)
Uncivilized Live 7” (1992, Deep Six Records)
Bizarre Uproar/Man Is the Bastard split 7" with Bizarre Uproar (1993, MITB)
Bleeding Rectum/Man Is the Bastard split LP with Bleeding Rectum (1993, MITB)
Crossed Out/Man Is the Bastard split 7" with Crossed Out (1993, Slap-A-Ham Records)
Man Is the Bastard/Pink Flamingos split 7" with Pink Flamingos (1993, Farewell Records)
Main Is the Bastard/Unseen Noise Death split 7” with Unseen Noise Death (1993, MITB)
Agathocles/Man Is the Bastard split 7" with Agathocles (1994, Pessimiser Records/Theologian Records)
Born Against/Man Is the Bastard split 8" with Born Against (1994, Vermiform Records)
Capitalist Casualties/Man Is the Bastard split LP with Capitalist Casualties (1994, Six Weeks Records)
Man Is the Bastard/Sinking Body split 7” with Sinking Body (1994, Vermiform Records)
D.I.Y.C.D. anthology CD + previously unreleased songs (1995, Slap-A-Ham Records)
The Locust/Man Is the Bastard split 10" with The Locust (1995, King of the Monsters Records 002)
Thoughtless... LP picture disc (1995, Gravity Records 022)
Man Is the Bastard/Mumia Abu-Jamal split LP/CD with Mumia Abu-Jamal (1997, Alternative Tentacles)
Mancruel CD (2000, Deep Six Records)
Bastard Noise/Man Is the Bastard split LP with Bastard Noise (Vibrator Records)
Backward Species 7” (Ecocentric Records)
Our Earth’s Blood part I 7” (Vermiform Records)
Diskografia > Kokoelma julkaisuissa

In the Spirit of Total Resistance 2x7" (1992, Profane Existence)
Reality 7" (1992, Deep Six Records 005)
Side B Track 02 - "Tomb Ride"
Son of Bllleeeeaaauuurrrrgghhh! 7" (1992, Slap-A-Ham Records)
Fear of Smell LP (1993, Vermiform Records)
Revive Us Again 7" (1993, Machination Records)
"Funeral For Cargo" and "Goodbye"
Cataclastic Fracture (a noise collection) CD (1994, Deadline Recordings/Lazy Squid Records)
Track 33 - "Human Plecostomus"
Anger and English 2x7" (1995, Frame Work Records 002)
Cry Now, Cry Later 3 2x7" (1995, Pessimiser Records/Theologian Records)
Disc 01, Side A, Track 01 - "Faces of the Man"
reissued on CD in 1998 by Pessimiser Records as Cry Now, Cry Later Volumes 3 & 4
Golden Shower of 72 Hits 2xCD (1995, Lost and Found Records (Germany))
Disc 02 Track 35 - "... Telephone Call To Lost & Found"
Revenge of the Disabled Vol. 2 VHS (1995, Will o' the Wisp)
The Virus That Would Not Die! sampler CD (1997, Alternative Tentacles)
Track 22 - "Subterfuge"
Bottlenekk Fall '98 Sampler CD (1998, Bottlenekk Records)
includes the song "The Arena"
Reproach (8 Modern Hardcore Bands Cover Negative Approach) 7" (1998, Ugly Pop Records 001 (Kanada))
Side A Track 02 - "Dead Stop" (Negative Approach)
Under Your Influence CD (2000, Tralla Records)
includes the song "Man Is the Bastard"
Tuntematon julkaisuvuosi
Old Days Nostalgia 3xCD (S.O.A. Records (Italy))
reissue of Abundance of Guns 7"
KXLU vol. 1 CD (KXLU)
Reality Part 2 LP/CD (Deep Six Records)
Fiesta Comes Alive LP/CD (Slap-A-Ham Records)
No Desire to Continue Living 10" (Re-education Records/Farewell Records)
Ham Slappin' Hits (Slap-A-Ham C-90)
Marko Forss

| Marko Forss |
| --- | --- |
 Marko Forss heinäkuussa 2012.
Henkilötiedot
Syntynyt: 1975 (ikä 48–49) Kotka
Kansalaisuus:  suomalainen
Ammatti:  poliisi
Muut tiedot
Lempinimet:  Fobba
Marko ”Fobba” Forss (s. 1975 Kotka) on suomalainen rikostarkastaja,  joka tuli tunnetuksi sosiaalisessa mediassa toimineena nettipoliisina.tarvitaan parempi lähde Forss toimi näkyvästi sosiaalisessa mediassa, kuten Facebookissa ja IRC-Galleriassa. Forss valittiin Vuoden poliisiksi vuonna 2011, ja vuonna 2009 hän sai Vuoden yhteistyöteko -tunnustuspalkinnon viestintäministeri Suvi Lindéniltä. Forssin lempinimi "Fobba" on muodostunut slangi-ilmaisuksi poliisista.
Forss oli ehdolla vuoden 2015 eduskuntavaaleissa kokoomuksen ehdokkaana Kaakkois-Suomen vaalipiirissä. Hän sai 3 277 ääntä mutta ei tullut valituksi.
Forss lopetti nettipoliisin työt ja siirtyi 2017 tutkinnanjohtajaksi poliisin vihapuhetutkintaryhmään. Hänet kuitenkin siirrettiin ryhmän johdosta kesäkuussa muihin tutkinnanjohtajatehtäviin, koska hän oli toiminut moderaattorina rasistisiksi kuvailtuja keskusteluja sisältäneessä nykyisten ja entisten poliisien suljetussa Facebook-ryhmässä. Myöhemmin selvisi, että poliisiorganisaatiossa oltiin tiedetty laajasti ryhmästä, Forss oli ollut vain yksi ylläpitäjistä ja kollegojen mukaan asian selvittelyssä Forss "heitettiin susille". Ryhmän tai Forssin toiminnasta ei kuitenkaan aloitettu esitutkintaa. Forss ei enää halunnut palata vihapuhetutkintaryhmään, vaan jatkoi työtä järjestäytyneeseen rikollisuuteen keskittyvässä ryhmässä.
Forss on toiminut maaliskuusta 2018 lähtien tutkinnanjohtajana ryhmässä, joka tutkii alle 18-vuotiaiden tekemät rikokset Helsingissä.
Forss valmistui hallintotieteiden maisteriksi Itä-Suomen yliopistosta vuonna 2019. Forss on julkaissut oikeustieteellisiä artikkeleita  sekä sosiaalisen median rikoksia käsittelevän kirjan ja opiskelee oikeustieteiden tohtoriksi Itä-Suomen yliopistossa.
Teokset

Fobban sosiaalisen median selviytymisopas.  Helsinki:  Crime Time, 2014.  ISBN 978-952-289-142-6.
Aiheesta muualla

Marko Forssin kotisivut.
Melody Gardot

| Melody Gardot |
| --- | --- |
 Gardot 2009
Henkilötiedot
Syntynyt: 2. helmikuuta 1985 (ikä 39)
Ammatti:  laulaja-lauluntekijä, muusikko
Muusikko
Laulukielet:  englanti, ranska
Aktiivisena:  2005–
Tyylilajit:  jazz
Soittimet:  kitara, piano
Levy-yhtiöt:   Decca  Universal  Verve 
Aiheesta muualla
Kotisivut
  [ Muokkaa Wikidatassa ] [ ohje ]  
Melody Gardot livekonsertissa Berliinissä vuonna 2010.
Melody Gardot (s. 2. helmikuuta 1985 Yhdysvallat) on yhdysvaltalainen jazzlaulaja, lauluntekijä ja muusikko, jonka soittimena on kitara. Hänen tunnetuin kappaleensa on ”Baby I’m a Fool”. Gardot oli vuonna 2003 liikenneonnettomuudessa, jonka seurauksena hänelle jäi yliherkkyys valolle ja äänille. Siksi hän joutuu käyttämään tummia laseja ja käyttää keppiä liikkuessaan.
Diskografia

Some Lessons: The Bedroom Sessions (2005)
Worrisome Heart (2008)
Live from SoHo (2009), Apple Store, New York
My One and Only Thrill (2009)
The Absence (2012)
Currency of Man (2015)
Sunset in the Blue (2020)
Aiheesta muualla

Kuvia tai muita tiedostoja aiheesta Melody Gardot Wikimedia Commonsissa
Kotisivut (englanniksi)
Maantiejuoksu

Maantiejuoksua
Maantiejuoksu eli katujuoksu on juoksulaji, jossa kilpaillaan tyypillisesti 5 km, 10 km, puolimaratonin ja maratonin (42,195 km) mittaisilla matkoilla. Kansainvälisen yleisurheiluliiton sääntöjen mukaan muita maantiejuoksun vakiomatkoja ovat 15 km, 20 km, 25 km, 30 km, 100 km sekä maantieviesti. Maantiejuoksut tulee suorittaa kestopäällysteisillä teillä, eikä reitti saa kulkea pehmeällä alustalla, kuten ruohikolla.
Maantiejuoksuissa pidetään kirjaa ennätyksistä, vaikka reitit poikkeavat aina toisistaan. Ennätyskelpoisen reitin täytyy olla virallisen reitinmittaajan mittaama. Kilpailun lähdön ja maalin välinen etäisyys linnuntietä mitattuna ei saa olla yli 50 % kilpailtavan matkan etäisyydestä. Reitin keskimääräinen kaltevuus alaspäin ei saa olla enempää kuin 0,1 % eli esimerkiksi 10 kilometrin reitillä maali saa sijaita korkeintaan 10 metriä alempana kuin lähtö.
Maratonia pidempiin juoksumatkoihin viitataan yleensä nimellä ultrajuoksu. Ultrajuoksukilpailutkin voivat tapahtua maantiellä, mutta niitä järjestetään myös haastavimmissa olosuhteissa, kuten polkujuoksuina.